stanford-oval/wikipedia huggingface dataset:
מחומש ההורות
חמשת עקרונות המודל > אהבה ללא תנאי

עיקרון זה מתבסס על הצורך השורשי של בני האדם באהבה ובהרגשה שהם רצויים ומשמעותיים לזולת. זהו צורך שיש לספק לילד מלידתו ועל ידי כך הוא יגדל בביטחון. על-פי המודל, ישנה חשיבות לנוכחות הורית, הבעת אמפתיה, התנהגויות אכפתיות וביטויי אהבה בחיי היומיום של הילד; תוך שימת לב לכך שהתנהגויות אוהבות של ההורים אינן קשורות למידה בה הילד עונה על ציפיותיהם, ועל כן - אהבה ללא תנאי. המודל מדגיש שמה שחשוב באמת הוא ההתנהגויות המבטאות אהבה, מעל לתחושות ההורים בפועל. דגש זה יוצא מנקודת ההנחה כי הורים מרגישים אהבה כלפיי ילדיהם, אך לא בהכרח יודעים לבטא אותה בהתנהגותם היומיומית. המודל מספק כלים לאופן בו ההורים יכולים להתנהג, להיות נוכחים ולספק ביטויי אהבה. תוצאות מחקרים הראו כי כאשר האהבה ההורית היא על תנאי, וההורה הופך לדומיננטי, שלילי ומאיים – יש לכך השפעות שליליות על הילדים והדבר מקושר להתנהגויות אגרסיביות עם בני גילם. מאידך, מחקרים מראים שלהתנהגות הורית מווסתת וחיובית וכן לתגובות וביטויי רגש חיוביים, ישנה השפעה על ההתפתחות הרגשית המוקדמת וכישורים חברתיים, וכן ויסות עצמי בקרב ילדים.
חמשת עקרונות המודל > עידוד לעצמאות

עיקרון זה נובע מהתהליך הטבעי של הילד בפיתוח העצמאות שלו. זהו תהליך פיזי, רגשי וחברתי, כשבמסע זה הילדים מגבשים תחושת זהות עצמית ולומדים להסתדר בכוחות עצמם בעולם. בספרות המחקרית, עצמאות מקושרת ליכולות חברתיות, התמודדות עם קשיים, מקדמת את הביטחון העצמי של הילד ואת תחושת המסוגלות שלו. הפסיכולוג לב ויגוצקי הסביר בהקשר זה את משמעות התיווך לילד. על-פי גישה זו, התיווך התרבותי והסביבתי של מבוגרים, המוגדרים כמומחים, הוא גורם מכריע בטיפוח תפקודים קוגניטיביים גבוהים של ילדים. התיווך מתבסס על אינטראקציות חברתיות ועל השימוש בכלים פסיכולוגיים ובסימנים (כמו שפה). התיווך מתרחש בטווח שבין הרמה הנוכחית של הילד, לרמה הפוטנציאלית שלו - שבה הוא עדיין זקוק לליווי ולהנחיה של מבוגר. תיווך יעיל מתקיים כאשר המבוגר מתאים במכוון את תיווכו לרמה הקוגניטיבית שהילד נמצא בה כדי להפחית מורכבות של מטלה ומעודד את הרחבתה במטרה לגרום להתקדמותו ביכולות מופשטות יותר.
על-פי מודל מחומש ההורות, על ההורים לתמוך ולעודד עצמאות המותאמת לגילו ולהתפתחותו של הילד, ולכבד את התמודדות הילדים עם משימות ולאפשר להם להכיר ביכולותיהם. ישנה חשיבות לפתח את עצמאות הילד בתוך סביבה בטוחה, וכן לעודד את הילדים לבחור בין אפשרויות, לקחת אחריות ולשאת בתוצאות.
חמשת עקרונות המודל > הנהגת כללים

שמו של העיקרון "הנהגת כללים" מחליף את השימוש השגור בפי כל – גבולות, הצבת גבולות והיעדר גבולות. על-פי המודל, אחת המטרות בהנהגת כללים היא שהתא המשפחתי יספק לילדים סוג של חממה ללמידה כיצד להסתדר בעולם בו בלתי אפשרי לקבל כל מה שרוצים. עיקרון זה מתבסס על כך שכללים מסייעים לילדים להבין מה מצופה מהם ומספקים מסגרת ברורה המאפשרת יציבות בחייהם ובכך תחושת מוגנות וביטחון. המודל מדגיש כי החשיבות הגדולה ביותר בהנהגת כללים היא בהירותם ועקביותם. גיבוי הדדי בין ההורים (המתקשר לעקרון השותפות) עוזר לעקביות, כאשר מה שמנחה את ההורים על-פי המודל בכללי ולפי עיקרון זה בפרט - זה טובת הילד וטובת הקשר בין ההורים לילד, וכן הבנת ההיגיון שמאחורי כל כלל. המודל מסביר כי ככל שהורים מביעים אהבה כלפי ילדיהם כך הם יכולים להקפיד יותר על הנהגת כללים.
מחקרים שעשו שימוש במודל "מחומש ההורות"

מחקרים העריכו את הקשרים שבין התנהגויות ההורים בהתאם לעקרונות המחומש לבין היבטים בהתפתחות ילדיהם. באחד מהם נחקר כיצד התנהגות הורית יעילה על-פי מודל "מחומש ההורות" קשורה לקיום רוטינות שינה ואיכות שינה של ילדים בגיל הרך. ממצאיו הראו כי קיים קשר חיובי בין התנהגות הורית יומיומית על-פי עקרונות מודל מחומש ההורות לבין רוטינות מקרבות שינה בבית ודיווח על איכות השינה של ילדים. מחקר נוסף בחן את הקשר שבין התנהגויות ההורים לבין ההסתגלות הרגשית חברתית של הילדים. המחקר בחן ההתנהגויות הוריות על-פי מודל "מחומש ההורות" של אבות ואימהות גרושים לילדים בגיל הרך מנבאת פרו-חברתיות אצל ילדיהם. תוצאות המחקר העידו כי התנהגות ההורית היומיומית של הורים על-פי "מחומש ההורות" מנבאת את ההתנהגות הפרו-חברתית של ילדיהם מעבר לגיל הילד, מספר ימים בשבוע שהוא לן אצל ההורה, משך הנישואין והגירושין.
מחקרים שנערכו בתחום התמקדו בהתנהגות הורים בעתות משבר. משבר הקורונה הביא לשינויים בחיי היומיום של משפחות עם ילדים בגיל הרך ברחבי העולם. בתקופות הסגר נותרו הורים ללא טיפול, חינוך ופעילויות פנאי מסודרים לילדיהם ונדרשו להתייחס למכלול הצרכים הרגשיים, החברתיים והחינוכיים שלהם. משבר הקורונה אפשר התבוננות בינלאומית, במחקר שנערך בחברה הישראלית (ערבים ויהודים), ספרדית, בולגרית ואמריקאית הוערכו מאפייני ההורות על-פי מחומש ההורות בהתבוננות בין תרבותית בימי הסגר הראשון. המחקר העריך את ייחודיות התרבות והממדים האוניברסליים של הורות. מחקר אחר התמקד בהערכת התנהגויותיהם היומיומיות של הורים ישראלים (יהודים) עם ילדיהם הצעירים (עד גיל שמונה) בשלוש תקופות: בימי שיגרה כשנתיים לפני פרוץ המגפה, בימי הסגר הראשון, ושנה לאחר פרוץ המגפה.
חלק נוסף של המחקרים בוחן את המשמעות של התנהגות בהתאם לעקרונות המחומש לרווחה של ההורים ולתפקודם. אחד המחקרים העריך את הקשרים שבין הורות מיטבית על-פי עקרונות המודל לבין הרווחה ההורית והכללית של אבות ואימהות. תוצאותיו הראו על קשרים בין התנהגות הורית ורווחה. ככל שההורים דיווחו על התנהגויות הוריות מיטביות על-פי המודל כך הם דיווחו על רווחה רבה יותר (הורית וכללית). יותר מכך, התנהגויות הוריות של הורה אחד קשורות ברווחתו של ההורה האחר, במיוחד התנהגותם של אבות מנבאת את רווחתן של אימהות. כלומר, ככך שהאב הראה התנהגות הורית מיטבית על-פי המחומש כך האם דיווחה על רווחה רבה יותר. מחקר אחר נערך בישראל בתקופת סגר הקורונה, תקופה בה ילדים היו חשופים להרבה מסכים. תוצאות המחקר העידו כיצד התנהגות הורית מיטיבה על-פי המודל קשורה למעורבות רבה של ההורים בפעילויות הדיגיטליות של ילדיהם הצעירים מבחינת בחירת התוכן ושליטה על זמן מסך.
לקריאה נוספת

הארוויל הנדריקס והלן קאנט, הורות מודעת, הוצאת אחיאסף
חיים עמית, הורים כמנהיגים, הוצאת מודן, 2006
הערות שוליים

1 2  שחר אבן טוב (2020), התנהגות הורית מיטבית על פי "מחומש ההורות": רוטינות שינה ואיכות שינה בקרב ילדים בגיל הרך
1 2  ארם, ד., מדואל, נ., וברויטמן, ה. (2024)., התנהגות הורית מיטבית של אבות ואימהות גרושים לילדים בגיל הרך בראי מודל "מחומש ההורות" והפרו-חברתיות של ילדיהם. הזדמנויות ואתגרים בחינוך לגיל הרך בעיתות משבר (עורכות, פלג, א., טל, ק., נאור, ל., וכדורי - שלזק, מ.). הוצאת המרכז האקדמי לוינסקי וינגייט.
1 2  Meoded Karabanov, G., Asaf, M., Ziv, M., & Aram, D. (2021)., Parental behaviors and involvement in children’s digital activities among Israeli Jewish and Arab families during the COVID-19 lockdown. Early Education and Development, 32(6), 881-902. doi: https://doi.org/10.1080/10409289.2021.1882810
1 2  לינור שגיא (2019), התנהגות הורית מיטבית על-פי מודל ״מחומש ההורות״ ורווחה הורית וכללית של אבות ואימהות לילדים בגיל הרך בישראל
↑  The Parenting Pentagon Model
↑  Bronfenbrenner (2005), Making human beings human: Bioecological perspectives on human development. Sage.
↑  המעבדה לחקר הגיל הרך, באתר education.tau.ac.il
↑  הארוויל הנדריקס והלן קאנט, הורות מודעת, הוצאת אחיאסף
↑  McRae, C. S., Overall, N. C., Henderson, A. M., Low, R. S., & Chang, V. T. (2021), Parents’ distress and poor parenting during a COVID-19 lockdown: The buffering effects of partner support and cooperative coparenting. Developmental Psychology, 57(10), 1623.
↑  Palmer, S. B., Fleming, K. K., Summers, J. A., Erwin, E. J., Maude, S. P., Brotherson, M. J., ... & Wu, H. Y. (2019), Foundations for self-determination in early childhood: Preliminary preschool study. Advances in neurodevelopmental disorders, 3, 188-196.
↑  Pugsley, L., & Acar, S. (2020), Supporting creativity or conformity? Influence of home environment and parental factors on the value of children's creativity characteristics. The Journal of Creative Behavior, 54(3), 598-609.
1 2  Bocknek, E. L., Dayton, C., Raveau, H. A., Richardson, P., Brophy-Herb, H. E., & Fitzgerald, H. E. (2017), Routine active playtime with fathers is associated with self-regulation in early childhood. Merrill-Palmer Quarterly, 63(1), 105-134.
↑  Shin, E., Smith, C. L., Devine, D., Day, K. L., & Dunsmore, J. C. (2023)., Predicting preschool children's self-regulation from positive emotion: The moderating role of parental positive emotion socialization. Early Childhood Research Quarterly, 62, 53-63. doi: 10.1016/j.ecresq.2022.07.011
↑  Aram, D., Asaf, M., Meoded Karabanov, G., Ziv, M., Sonnenschein, S., Stites, M., Shtereva, K., & López-Escribano, C. (2022)., Beneficial Parenting According to the “Parenting Pentagon Model”: A Cross-Cultural Study during a Pandemic. In Eds J. Pattnaik & M. Renck Jalongo. The Impact of COVID-19 on Early Childhood Education and Care: The Impact of COVID-19 on Early Childhood Education and Care: International Perspectives, Challenges, and Responses (pp. 215-236). Springer, Cham.
↑  ארם, ד. ומעודד קראבאנוב, ג. (2024), הורות ישראלית בתקופות משבר: התנהגות של הורים לילדים בגיל הרך לפני התפרצות הקורונה, בעת הסגר הראשון ושנה לאחר מכן. עיונים בחינוך, 24, 345-362
מכבי רחובות (כדורסל)

מכבי רחובות היא קבוצת כדורסל ישראלית מהעיר רחובות המשחקת בליגה הלאומית. מארחת את משחקיה באולם ברזילי ברחובות.
היסטוריה

מועדון הכדורסל מכבי רחובות נוסד בשנות ה-50 וברוב שנות פעילותו שיחקה הקבוצה הבוגרת בליגה א' ובליגה הארצית. אולמה הביתי של הקבוצה הוא אולם של בית הספר התיכון אורט אולם ברזילי המכיל 700 מושבים הנבנה בשנת 1983.
בשנות ה-90, כאשר שיחקה תחת הדרכתו של מוטי ארואסטי בליגה לאומית ב', הייתה הקבוצה קרובה לעלייה לליגה הבכירה אך לא הצליחה להשלים את המשימה.
בסיום עונת 2015/16 העפילה מכבי רחובות לליגה הלאומית אחרי 17 שנות היעדרות. באותה עונה הופעלה לראשונה שיטת הפלייאוף בליגה הארצית בסיום העונה הסדירה ורחובות ניצחה בחצי הגמר את מכבי בת-ים ובגמר את אליצור רמלה, כאשר בשתי הסדרות היא עשתה זאת ללא יתרון ביתיות.
בסיום עונת 2016-17 סיימה רחובות את הליגה הסדירה במקום השישי והעפילה לרבע הגמר הפלייאוף, בו הודחה בידי הפועל באר שבע/ב"ש לאחר הפסד 2-0 בסדרת רבע הגמר הפלייאוף.
את עונת 2017-18 סיימה רחובות את הליגה הסדירה במקום השלישי, והודחה בחצי הגמר לאחר הפסד 3-0 למכבי קריית גת.
את עונת 2018-19 סיימה הקבוצה במקום ה-13 בליגה הלאומית ונשרה לליגה הארצית לאחר שלוש עונות, זאת על אף שהחזיקה בתקציב השני בגודלו בליגה, הקבוצה נבנתה לעליה לליגת העל ובה שיחקו בין היתר יובל נעימי, דניאל איידן, גור פורת ואבירם זליקוביץ'. במהלך העונה פוטרו שני מאמנים, רועי חגאי ומיקי גורקה.
את עונת 2019/20 שיחקה הקבוצה בליגה הארצית כאשר לכל אורכה הייתה בצמרת הליגה, אך צמד הפסדים למוליכה מכבי עירוני רמת גן במהלך העונה הותירו את רחובות במקום ה-2 עם מאזן של 14 ניצחונות ו-2 הפסדים. העונה הופסקה בגלל התפרצות מגפת הקורונה ולא הגיעה לסיום. עקב כך נשארה הקבוצה בליגה הארצית לעונה נוספת.
לקראת עונת 2020/21 חתם אבי סוכר כמאמן הקבוצה במקומו של יניב בורגר
. עונת 2020/21 הייתה בצל מגפת הקורונה ובפתיחת העונה הוחלט לקיים את הליגה בעונה זו ללא פלייאוף. מכבי רחובות סיימה את גם עונה זו במקום השני ושוב לא עלתה לליגה השנייה (לאומית) לאחר שני הפסדים להפועל לוד ולמכבי מעלה אדומים כאשר השנייה עלתה לליגה הלאומית בסיום העונה.
בעונה 2021/22 פתחה מכבי רחובות בהחתמת מאמן, קובי חסון, אשר שיחק במועדון במשך 15 שנים, יחד איתו מונה לתפקיד עוזר המאמן, אופיר פרחי אשר שיחק בעונת 2015/16.
בסיום אותה עונה חזרה מכבי רחובות לליגה הלאומית בכדורסל אחרי 3 שנות היעדרות לאחר שניצחה בגמר הפלייאוף את אליצור יבנה 0-2
הקבוצה מפעילה מחלקת נוער בשיתוף החברה העירונית רחובות אשר כוללת 13 קבוצות גיל.
שחקנים בולטים בעבר

ישראלמתן נאור
ישראלאורי קוקיה
ישראלפביאן ליפרמן
ישראל לטביה גרי גנדל
ישראל אלעד הופמן
ישראל אורן נודלמן
ישראל קובי חסון
ישראל ארז מרקוביץ'
ישראל ינעם אירם
ישראל גור פורת
הערות שוליים

↑  כפיר חודרה, ‏פרויקט המיליונים שקרס: כך רחובות ירדה לארצית, באתר ONE‏, 24 באפריל 2019
↑  אבי סוכר מונה למאמן רחובות במקום יניב בורגר, באתר ONE‏, 28 ביוני 2020
סמל הקבוצה בעונות 2020-2022
חמודי בריק

מוחמד "חמודי" בריק (בערבית: حمودي برك; נולד ב-19 במרץ 1978) הוא כדורגלן ערבי-ישראלי המשחק בעמדת המגן השמאלי במ.ס. כפר יאסיף מליגה ג' גליל תחתון.
קריירה

מוחמד בריק החל לשחק כדורגל במחלקת הנוער של מכבי חיפה, ועם עלייתו לבוגרים עבר לשחק בקבוצות שונות, ועד קיץ 2004 שיחק במכבי כפר כנא. לאחר מכן עבר למכבי נתניה, עמה עלה ללליגת העל בעונתו הראשונה בקבוצה, ובסך הכל שיחק שנתיים במועדון. בשנת 2006 עבר לקבוצת בני סכנין, עמה עלה לליגת העל, ולאחר עונה אחת עבר להפועל עכו. לאחר שנה וחצי בהפועל עכו עבר בריק לקבוצת אחווה עראבה מליגה א', עמה עלה בתום העונה לליגה הלאומית, ובמדיה שיחק עד ספטמבר 2011.
בשנת 2017 חזר בריק לשחק באופן חובבני, וכבש שני שערים בשש הופעות במדי מ.ס. ג'וליס מליגה ב'. בקיץ 2019 הצטרף לקבוצת מכבי בני אבו סנאן מליגה ג'. בחורף 2021 הצטרף לקבוצת מועדון ספורט כפר יאסיף מליגה ג' גליל תחתון.
מכבי אשדוד (שחייה)

סמל עמותת שחייני אשדוד
עמותת שחייני אשדוד היא אגודת שחייה ישראלית מאשדוד. העמותה היא מחלקת השחייה באגודה של מכבי אשדוד והיא מאגודות השחייה המובילות בישראל.
האגודה הוקמה ב-1991 על ידי המאמן ד"ר ולדימיר סופר, המשמש גם יו"ר ועדה מקצועית באיגוד השחייה ורכז הארצי של השחייה במרכז מכבי. עיקר הפעילות של האגודה היא קידום נוער למצוינות. וישנם כ-770 פעילים רשומים מגיל 5 ומעלה.
ההישג הגדול ביותר הוא זכייתה של ורד בורוכובסקי במדליית ארד באליפות אירופה לנוער בשנת 2002.
הישגים במכביה ה-17

עדי כהן זכתה בשתי מדליות זהב ב-100 ו-200 מטר גב. אלכס קולונטרוב זכה במדליית ארד ב-200 חזה ודימה מאומוב זכה במדליית ארד במשחה שליחים כנציג נבחרת ישראל במכביה.
באגודה קיימת גם קבוצת "מאסטרס" לגילאי בוגרים ותיקים.
שחיינים בולטים בעבר ובהווה > שחיינים אולימפיים

ורד בורוכובסקי
יעקב טומרקין
נמרוד שפירא בר אור
דניס לוקטב
שחיינים בולטים בעבר ובהווה > שחיינים מצטיינים

אולגה ליפשיץ
ניקול סמסוניוק
עדי כהן
מיכאל דמיטרייב
טום גוגל
גיא זילברמן
האגודה מתאמנת בבריכות: בית לברון, בריכת חרצית ובריכת בועות.
מייקל ג'טר

| --- | --- |

 לידה:  26 באוגוסט 1952 לורנסבורג, ארצות הברית 
 פטירה:  30 במרץ 2003 (בגיל 50) לוס אנג'לס, ארצות הברית 
 שם לידה:  Robert Michael Jeter 
 מדינה:  ארצות הברית 
 תקופת הפעילות:  1979 – 30 במרץ 2003 (כ־24 שנים) 
 מקום לימודים:  אוניברסיטת ממפיס 
 פרסים והוקרה:  פרס עולם התיאטרון (1979)  פרס אמי לשחקן המשנה הטוב ביותר בסדרה קומית (1992)  פרס טוני לשחקן הטוב ביותר במחזמר (1990)  פרס אמי לשחקן המשנה הטוב ביותר בסדרה קומית (1992)  פרס קלרנס דרוונט 
 פרופיל ב-IMDb
 
מייקל ג'טר (באנגלית: Michael Jeter; ‏26 באוגוסט 1952- 30 במרץ 2003) היה שחקן קולנוע וטלוויזיה אמריקאי. הוא ידוע בעיקר ממשחקי טלוויזיה בסדרה הקומית "Evening Shade" ובדיבובו ברחוב סומסום ולאחר מכן בעולמו של אלמו את מר נודל. בקולנוע הוא שיחק במספר סרטים כמו זליג, טנגו וקאש, פארק היורה 3 ורכבת לקוטב.
ביוגרפיה

ג'טר נולד באוגוסט 1952 בלורנסבורג, טנסי לווירג'יניה, עקרת בית וויליאם קלוד ג'טר, רופא שיניים. היה לו אח אחד וארבע אחיות. הוא נרשם ללימודי רפואה באוניברסיטת ממפיס אך עבר ללימודי משחק באוניברסיטה. הוא החל להופיע בכמה הצגות תיאטרון במרכז העיר ממפיס. לאחר מכן הוא עבר לבולטימור, מרילנד.
ג'טר היה הומוסקסואל שחי יחד עם בן זוגו, סין בלו עד למותו, כתוצאה מהתקף אפילפטי במרץ 2003.
משחק

משחקו הראשון היה בסרט "שיער" ולאחר מכן הופיע במגוון סרטים בתפקידים משניים ולעיתים גם בתור נבל או דמות נלעגת.
הוא שיחק ב-1989 ב"טנגו וקאש" בתור סקינר. ב-1990 בסרט הפשע "צומת מילר" של האחים כהן וב-1991 בסרט "פישר קינג" כזמר קברט.
ב-1993 שיחק בסרט "הנזירות בלוז 2", ובסרט הטלוויזיה "ג'יפסי" בכיכובה של בט מידלר.
ב-1995 שיחק בסרט "עולם המים" בכיכובו של קווין קוסטנר בדמות גרגור הזקן. הוא הופיע גם בסדרה "שיקגו הופ".
ב-1997 שיחק בקומדיה "הצילו! עכבר בבית!", בקומדית המצבים "ג'וני בראבו" ובסדרה "מרפי בראון" בתור ויק. שנה לאחר מכן שיחק בסרט "יום חמישי", ובסרט "פאץ' אדמס" שהתבסס על חייו של הליצן הרפואי ד"ר פאץ' אדמס.
ב-1999 שיחק את אוורון בסרט השואה יעקב השקרן. באותה שנה שיחק בגרין מייל את אדוארד דלקרואה ושיחק גם בסדרה מגע של מלאכים. בשנה שאחריה החל להופיע בסדרת הילדים רחוב סומסום בדיבובה של דמותו של מר נודל, איתו המשיך גם בסדרה עולמו של אלמו.
בשנת 2001 שיחק בסרט השלישי בסרטי פארק היורה, פארק היורה 3 בתפקיד שכיר החרב אודסקי. שנה לאחר מכן שיחק בסרטם של האחים רוסו "ברוכים הבאים לקולינווד" בהפקתו ובכיכובו של ג'ורג' קלוני.
ב-2003 שיחק במערבון שטח פתוח בתור פרסי. בשנה שלאחר מכן החל לדבב את הדמויות סמוקי ואת סטרימר (באמצעות לכידת תנועה) בסרט האנימציה רכבת לקוטב. לפני ששני הסרטים יצאו הוא נפטר והסרטים הוקדשו לזכרו.
חלום ליל קיץ (סרט, 1909)

| --- | --- |

 מבוסס על:  המחזה חלום ליל קיץ מאת ויליאם שייקספיר
 בימוי:  צ'ארלס קנט, ג'יי סטיוארט בלקטון 
 הופק בידי:  ג'. סטיוארט בלקטון
 תסריט:  יוג'ין מולין 
 שחקנים ראשיים:  וולטר אקרמן  צ'ארלס צ'פמן  דולורס קוסטלו  הלן קוסטלו
 מדינה:  ארצות הברית 
 חברה מפיצה:  Vitagraph Studios
 הקרנת בכורה:  25 בדצמבר 1909
 משך הקרנה:  12 דק' 
 שפת הסרט:  סרט אילם  כתוביות באנגלית
 סוגה:  סרט פנטזיה, סרט דרמה, קומדיה רומנטית, סרט אילם, סרט הרפתקאות, סרט רומנטי 
 דף הסרט ב־IMDb
 
חלום ליל קיץ (באנגלית: A Midsummer Night's Dream) הוא סרט אילם אמריקאי משנת 1909 בבימוים של צ'ארלס קנט וג'יי סטיוארט בלקטון, ובכיכובם של וולטר אקרמן וצ'ארלס צ'פמן. זהו העיבוד הקולנועי הראשון למחזה באותו שם מאת ויליאם שייקספיר. הסרט צולם בקיץ 1909 ויצא לאקרנים ב-25 בדצמבר אותה שנה.
תקציר עלילה

דוכס אתונה מצווה על הרמיה (רוז טאפלי) לעזוב את ליסנדר (מוריס קוסטלו) ולהינשא לפי דרישת אביה לדמטריוס (וולטר אקרמן). הנאהבים בורחים אל תוך היער, ועד מהרה הולכים אחריהם גם דמטריוס והלנה (ג'וליה סוויין גורדון). בינתיים, בעלי המלאכה בעיר עורכים חזרות על מחזה לכבוד נישואיהם של הדוכס והיפוליטה. בחזרה ליער טיטניה, מלכת הפיות (פלורנס טרנר) רבה עם פנלופי שמתנקמת בה על ידי כך שהיא שולחת את פאק (גלדיס יוליט) להביא פרח קסום, שיגרום ל"קורבן" הישן להתאהב באדם הראשון שהוא רואה עם יקיצתו. בהמשך ליסנדר ודמטריוס מתאהבים בנערה הלא מתאימה, וטיטניה מתאהבת בבוטום, מנהיג בעלי המלאכה, שפאק כישף אותו והפך את ראשו לראש של חמור. כשפלופי מגלה מה עולל פאק, היא מסירה את הכשפים, והחתונה של הדוכס עם היפוליטה נמשכת כמתוכנן.
צוות השחקנים

וולטר אקרמן – דמטריוס
דולורס קוסטלו – פיה
הלן קוסטלו – פיה
מוריס קוסטלו – ליסנדר
רוז טאפלי – הרמיה
ג'וליה סוויין גורדון – הלנה
פלורנס טרנר – טיטניה
גלדיס יוליט – פאק
אליטה פרוקטור אוטיס – היפוליטה
ויליאם המפרי
ויליאם ו. ראנוס – בוטום
ויליאם שיאה – בעל מלאכה
צ'ארלס צ'פמן – קווינס
צ'ארלס קנט – תזאוס
לקריאה נוספת

Bennett, Carl (7 במרץ 2011). "A Midsummer Night's Dream (1909)". Silent Era. נבדק ב-13 במאי 2018. {{cite web}}:  (עזרה)
Bennett, Carl (n.d.). "Silent Shakespeare: The Milestone Collection 2000 DVD edition". Silent Era. נבדק ב-13 במאי 2018. {{cite web}}:  (עזרה)
Chaudhuri, Sukanta (2017). A Midsummer Night's Dream. The Arden Shakespeare, third series. Bloomsbury Publishing. p. 38. ISBN 9781408142776.
"A Midsummer Night's Dream (1909)". A Cinema History. ביוני 2013. נבדק ב-12 במאי 2018. {{cite web}}:  (עזרה)
Grutchfield, Michael (11 באפריל 2014). "A Midsummer Night's Dream (1909)". The Century Film Project. נבדק ב-12 במאי 2018. {{cite web}}:  (עזרה)
"A Midsummer Night's Dream (1909, Charles Kent)". Shakespeare in Performance: Film. Internet Shakespeare Editions. n.d. נבדק ב-12 במאי 2018. {{cite web}}:  (עזרה)
Kaufman, J.B. (באפריל 2016). "A Midsummer Night's Dream (1909)". jbkaufman.com. נבדק ב-12 במאי 2018. {{cite web}}:  (עזרה)
Kramer, Fritzi (19 באוקטובר 2014). "A Midsummer Night's Dream (1909): A Silent Film Review". Movies Silently. נבדק ב-12 במאי 2018. {{cite web}}:  (עזרה)
Kramer, Fritzi (21 בנובמבר 2016). "Fun Size Review: A Midsummer Night's Dream (1909)". Movies Silently. נבדק ב-12 במאי 2018. {{cite web}}:  (עזרה)
Lang, Fritz (24 באוגוסט 2010). "1909 - A Midsummer Night's Dream - Charles Kent & J. Stuart Blackton". Film: Ab Initio. נבדק ב-12 במאי 2018. {{cite web}}:  (עזרה)
הערות שוליים

1 2 3 4 5 6 7 8 9 10  BFI: A Midsummer Night's Dream (1909) n.d..
1 2  Ball 1968, pp. 52–56.
1 2  Buchanan 2009, pp. 130–131.
| --- | --- |
בקרת זהויות :  LCCN: no2019152774   WorldCat (עם LCCN): no2019-152774
מיני מאוס

| --- | --- |

 הופעה ראשונה:  שיגעון של אווירון (1928)
 יוצרים:  וולט דיסני ואב אייוורקס
 דיבוב:  וולט דיסני (1928–1929) מרג'ורי רלסטון (1929) מרסלייט גארנר (1929–1939; 2013) תלמה בורדמן (1939–1942) רות קליפורד (1942–1952) ג'נט וואלדו (1974) ראסי טיילור (1986–2019) קייטלין רוברוק (2019 ואילך)
 דיבוב בשפה העברית:  סיון שביט (2007–2010) נועה גורן (2010–2015) עינת אזולאי (2017 ואילך)
 מידע
 כינויים:  מינרווה
 מקצוע:  שיפוצניק
 דמויות קשורות
 משפחה:  מורטימר מאוס (דוד), אגתה מאוס (דודה), מילי ומלודי מאוס (אחייניות), מארשל ומטילדה מאוס (סבא וסבתא)
 חברים:  מיקי מאוס (בן זוג), דייזי דאק, דונלד דאק, גופי, פלוטו, קלרבל הפרה
 אויבים:  פיט השחור
מינרווה "מיני" מאוס (באנגלית: Minerva "Minnie" Mouse) היא דמות מצוירת המופיעה בסרטי הנפשה, קומיקס ומשחקי מחשב של חברת וולט דיסני.
בקומיקס "The Gleam" שפורסם ב-19 בינואר – 2 במאי 1942 מופיע לראשונה שמה המלא – מינרווה מאוס.
הופעות ראשונות

ב-15 במאי 1928 יצרו וולט דיסני ואב אייוורקס את הדמות מיקי מאוס כתחליף לכוכב הקודם שלהם אוסוולד הארנב. בעוד ש"אוסוולד" הופיע אצל המתחרים – אולפני יוניברסל ושם רדף אחרי ארנבות ופלירטט איתן, נדרשו דיסני ואיוורקס ליצור דמויות נוספות למלא את עולמו של מיקי – והדמות שנבחר לצורך זה הייתה הדמות של מיני מאוס.
מיני הופיעה לראשונה בסרט "שיגעון של אווירון" שיצא לאקרנים ב-15 במאי 1928. בסרט זה מיקי מציע למיני לעוף איתו באווירון. היא מסכימה לעלות איתו למטוס אך לא לניסיונו לנשקה בעודם באוויר – ניסיון שהוביל לכך שהיא צונחת מן המטוס.
הסרט הבא בו מופיעה מיני הוא: "הגאוצ'ו הדוהר" – סרט זה היה השני שנוצר בו השתתפו מיקי ומיני, אולם השלישי שיצא לאקרנים – ב-30 בדצמבר 1928. בסרט זה מועסקת מיני כמלצרית ורקדנית בבר-מסעדה – ה"קנטינה ארגנטינה" – בפאמפס של ארגנטינה. מיני רוקדת טנגו עבור מיקי הגאוצ'ו ופיט השחור – הבורח מן החוק. הן מיקי והן פיט מפלרטטים איתה, ופיט מנסה לחוטפה. מיקי, מציל אותה במסגרת תמת "העלמה במצוקה". מעלילת הסיפור עולה כי זו הפעם הראשונה שהם נפגשים.
הסרט השני שיצא לאקרנים, הוא "ספינת הקיטור וילי" – השלישי שנוצר בסדרה. סרט זה יצא לאקרנים ב-18 בנובמבר 1928. בסרט זה פיט הוא רב החובל של ספינת קיטור, מיקי הוא איש הצוות ומיני היא הנוסעת היחידה בספינה.
מיני ככוכבת משנה

ההצלחה המסחרית של "ספינת הקיטור וילי" הפכה את מיקי ומיני לפופולריים. מתוך 12 הסרטים בכיכובו של מיקי שהופקו בשנת 1929 כיכבה מיני בשבעה, ואוזכרה בסרט נוסף.
בסרט "ריקוד האסם" שיצא לאקרנים ב-14 במרץ 1929 מתחרים מיקי ופיט על חיבתה של מיני, ושניהם מציעים לקחת אותה לנשף הריקודים באסם. מיני בוחרת את פיט בעל הרכב, על מיקי בעל הכרכרה, אולם כאשר הרכב מתקלקל בוחרת מיני את מיקי. בעת הנשף מתברר שמיקי לא יודע לרקוד ודורך על רגליה – ואז שבה מיני לפיט, אולם מיקי מבקש לרקוד עימה ריקוד נוסף והפעם לא דורך עליה מאחר שקשר עצמו לבלון. כאשר מיני מגלה זאת היא עוזבת את מיקי וחוזרת לפיט.
בסרט "בית האופרי" שיצא לאקרנים ב-28 במרץ 1929 מיני מוזכרת כאחת מ"נערות ינקי דודל" – קבוצת נערות רקדניות, אולם היא לא מופיעה בסרט.
בסרט "כאשר החתול איננו" שיצא לאקרנים ב-11 באפריל 1929 משתתפת מיני במסיבה בה נוכחים מיקי ועכברים נוספים. סרט זה יוצא דופן בכך שגודלם של מיקי ומיני הוא כשל גודל עכברים רגילים, בעוד שבסרטים אחרים גודלם כגודל בני אדם נמוכים.
בסרט "נער המחרשה" שיצא לאקרנים ב-9 במאי 1929, מיני היא נערת כפר המבקשת ממיקי לחלוב את קלרבל הפרה עבורה. כאשר מיקי מסיים לחלוב, מביא למיני את הדלי מלא החלב ומנסה לנשקה, אך האחרונה שופכת את החלב על ראשו.
בסרט מה-23 במאי 1929 – "ילד הקרנבל" מיקי הוא מוכר נקניקיות ומיני רקדנית בקרקס. הופעתם הבאה יחד, גם היא בקרקס, בסרט "הצ'ו צו' של מיקי" מ-26 ביוני 1929. בסרט זה מיני מנגנת בכינור.
"ה"יו-הו" של מיני"

הופעתה המשמעותית הבאה של מיני הייתה בסרט "השטויות של מיקי" מ-26 ביוני 1929 בו מופיעה מיני עם השיר "היו הו של מיני" (Minnie's Yoo Hoo), בו שר מיקי על החברה שלו.
בשיר זה מגלה הקהל לראשונה כי מיקי ומיני הם בני זוג.
עלמה במצוקה

בסרט האחרון משנת 1929 בו מופיעים מיקי ומיני – "גלים פראיים", מציל מיקי את מיני מטביעה. סרט זה הוא הסרט הראשון מני רבים בה מגלמת מיני "עלמה במצוקה" ומיקי מציל אותה.
בסרט "נער הקקטוס" מ-1 באפריל 1930, המהווה פרודיה על סרטים מסוג מערבון, מיני נחטפת על ידי פדרו ומיקי מציל אותה. סרט זה מהווה למעשה חזרה על העלילה של ה"גאצ'ו המקפץ" כאשר העלילה מתרחשת במקסיקו במקום ארגנטינה.
בסרט "החגיגה" (11 ביולי 1930), משתתפים מיקי, מיני, הוראס הורסקולר וקלרבל הפרה. בסרט זה תפקידה של מיני ארוך ומורכב מזה של מיקי.
בסרט "לוחמי השריפות" (6 באוגוסט 1930) מיני לכודה במלון בוער, ומציל אותה מיקי, ראש מחלקת הכבאים.
בסרט "תעלומת הגורילה" (1 באוקטובר 1930) נמלט בפו הגורילה מגן החיות. מיקי נכנס להיסטריה ומזהיר את מיני. מיני אינה מפחדת אולם בפו לוקח אותה בת ערובה. מיקי רץ להצילה ומוצא עצמו קשור גם כן על ידי הגורילה.
חיות מחמד

בסרט "הפיקניק" (14 בנובמבר 1930) מופיע חיית המחמד של מיני – כלב בשם רובר. לימים התפתחה דמות זו ונהפכה לפלוטו.
בסרט "עזרה ראשונה" (22 בספטמבר 1944) מופיע לראשונה פיגארו, החתול מהסרט פינוקיו שיצא בשנת 1940, כחתולה של מיני.
הופעות נוספות בקולנוע ובטלוויזיה

בסרט "ימי החלוץ" (10 בדצמבר 1930) מופיעה מיני ומיקי כחלוצים במערב הפרוע, הנוסעים לאורך נתיב עגלות ומותקפים על ידי אינדיאנים. מיני נתפסת על ידם, ומיקי מנסה לחלצה ונתפס בעצמו. מיני משתחררת ומחלצת את מיקי בלבוש חיילת צבא ארצות הברית.
מיני הופיעה בסרטים רבים מאז סדרת הסרטים הראשונה. כמו כן הופיעה מיני בסדרות טלוויזיה רבות ובהן סדרת הטלוויזיה "רק מיני" (Totally Minnie) הייתה סדרה בכיכובה, וכן בסדרה "בית העכבר" מיני היא מנהלת מועדון לילה, ומיקי הוא המארח.
בסרט משנת 2004 "מיקי, דונלד, גופי: שלושת המוסקטרים" מיני מגלמת את הנסיכה, ופיט מנסה להורגה ולהשתלט על הממלכה.